|  |
| --- |
| **Студијски програм : ФИНАНСИЈЕ И БАНКАРСТВО,** основне академске студије, први ниво  ***Модул* 1: Финансије, банкарство и осигурање** |
| **Назив предмета: ЗАВРШНИ РАД** |
| **Наставници: Ментор и Комисија** |
| Број ЕСПБ: **2** |
| Услов: Положени сви испити предвиђени студијским програмом |
| **Циљеви завршног рада:**  Циљ израде и одбране завршног рада је да студент покаже да поседује задовољавајућу способност примене теоријских и практичних знања из области финансија, банкарства и осигурања. Израдом и одбраном завршног рада студенти који су завршили студије треба да буду способни да решавају реалне проблеме из праксе, као и да наставе студије уколико се за то определе. |
| **Очекивани исходи:**  Студенти се оспособљавају да препознају, формулишу и анализирају проблеме из области финансија, банкарства и осигурања, што подразумева да студент изгради аналитички и креативни прилаз у решавању теоријских и практичних проблема. Студенти су оспособљени да индивидуално и у тиму решавају конкретне проблеме у области макроекономије, микроекономије економске политике, финансија и банкарства и тд.  Свршени студенти овог нивоа студија поседују компетенције за примену знања у пракси предузећа, банака, консултантским кућама, државној управи,инвестиционим фондовима,берзама и тд. |
| **Општи садржаји:**  Завршни рад представља истраживачки рад студента у коме се он упознаје са методологијом истраживања у области финансија, банкарства и осигурања. Након обављеног истраживања студент припрема завршни рад у форми која садржи следећа поглавља:увод, теоријски део, (практични део), закључак, преглед литературе.  Након завршеног рада студенти су оспособљени да примене стечена знања у пракси различитих предузећа и финансијских институција. |
| **Методе извођења:**  Завршни рад представља самосталан рад студента израђен у писаној форми, уз упутства и консултације са ментором. Ментор за израду и одбрану завршног рада формулише тему са задацима за израду завршног рада. Кандидат у консултацијама са ментором и сарадником самостално ради на проблему који му је задат. Након израде рада и сагласности ментора да је успешно урађен рад, кандидат брани рад пред комисијом, која се састоји од три члана. |
| **Оцена знања (максимални број поена 100)**  Завршни рад и усмену одбрану Комисија (ментор и два члана) оцењује јединственом оценом. |